El Pla d'eixos RDI ja estan publicats al web del Departament
Heu accedit al cinquè Butlletí electrònic d'Innovació i Recerca, on podreu trobar, entre d'altres, l'entrevista a Assumpta Farran i Poca, directora general de Qualitat Ambiental del Departament de Territori i Sostenibilitat.
En aquesta entrevista abordem, de forma directa, accessible i a la vegada rigorosa, una mostra important dels temes més actuals de la qualitat ambiental: els instruments de l'administració ambiental, els límits admissibles de la contaminació, les noves tipologies de la contaminació atmosfèrica, les diferències de nocivitat del transport urbà i l'interurbà, la gestió dels residus, la necessària simplificació administrativa, l'evolució del comportament ambiental de la societat, els nous models energètics i la perspectiva de futur del vehicle elèctric.
També hi trobareu un enllaç directe al web de Globalcat, un cicle de tres jornades de treball i de reflexió amb l'objectiu principal d'identificar i analitzar quines són les condicions territorials que afavoreixen l'activitat econòmica internacional de Catalunya.
La primera jornada sobre 'Oportunitats i reptes globals de Catalunya' tindrà lloc el proper 26 de gener a la Pedrera de Barcelona.
La societat moderna considera un valor irrenunciable i d'importància primordial la qualitat ambiental.
Cal administrar-la bé i fer-la compatible amb el desenvolupament econòmic i el progrés de la societat.
Una eina fonamental és l'autorització ambiental integrada.
Ara més que mai s'ha d'explicar què és i perquè és necessària.
Es tracta d'un permís que té cura que la contaminació ambiental, sigui d'aigua, de residus o d'aire, compleixi les normatives.
I, encara més important, vetlla perquè aquests vectors no es traspassin la contaminació entre ells: per això és integrada. [vegeu-ne més]
El passat 15 de setembre l'Institut Geològic de Catalunya (IGC) va instal·lar a la conca de Tremp una sonda d'humitat i temperatura, la sisena d'aquestes característiques que hi ha a Catalunya.
Les sondes instal·lades a Catalunya s'integren a la xarxa instrumental de mesura de paràmetres físics del sòl de l'IGC.
Al 2012 se celebrarà a Rio de Janeiro la Conferència de les Nacions Unides per al Desenvolupament Sostenible.
Aquesta trobada s'ha batejat com a Rio+20 ja que coincideix amb el 20è aniversari de la Cimera de la Terra celebrada a la ciutat brasilera el 1992.
Aquesta cita internacional té un triple objectiu: assegurar que es renovi el compromís polític per al desenvolupament sostenible, avaluar els avanços i les llacunes en la implementació dels compromisos acordats en les anteriors conferències i tractar els reptes nous i emergents.
A la Jornada, que va tenir lloc el 20 de setembre del 2011, es van presentar les diferents accions dutes a terme darrerament en matèria de millora i recuperació acústica a diverses administracions, atès que ins al 2002, el control del soroll estava a l'àmbit local, però amb la Directiva europea 16/2002, s'ha establert una necessitat de regulació d'àmbit més ampli.
L'anterior Departament de Medi Ambient i Habitatge ja havia establerts els terminis per fer els mapes estratègics i els plans d'acció, que han de tenir en compte tots els àmbits, avançar en estratègies i simplificar metodologies.
Aquest darrer objectiu és l'exigència del Govern i encara més amb les situació d'especial dificultat econòmica del moment.
L'Institut Cartogràfic de Catalunya (ICC) permet, des de l'any 2003, la visualització i la descàrrega de cartografia oficial a través d'Internet.
Tanmateix, l'augment d'informació disponible i els creixents requisits dels usuaris, així com els avenços tecnològics i l'evolució de la societat de la informació, l'han portat a una renovació completa de l'aplicació web destinada no només a la visualització i la descàrrega d'informació geogràfica (geoinformació), sinó també a la comunicació amb les persones usuàries.
El passat dimarts 25 d'octubre va tenir lloc la sessió d'inici del procés de participació del Programa Català d'Ecodisseny 2011 - 2015 (EcodisCAT).
A l'acte es va presentar el document base que defineix els seus eixos estratègics i les seves principals línies d'actuació, així com, el procés de debat que s'inicia per a la seva elaboració.
La sessió va comptar, també, amb la conferència "Present i futur de l'ecodisseny" a càrrec del Sr.
Ivan Capdevila, director tècnic de l'Estudi Ramon Folch i Associats, SL.
Per elaborar el Programa català d'ecodisseny 2011 - 2015 (EcodisCAT) s'ha considerat imprescindible conèixer les visions dels agents i actors socials relacionats i comptar amb la seva implicació des del moment inicial.
Amb aquesta finalitat, es planteja un procés específic de participació pública.
L'objectiu del procés és recollir i posar a debat les propostes i aportacions d'aquests col·lectius a través de diversos espais de participació, de diàleg i d'informació compartida.
Aquest procés coincideix i es coordina amb el Mes del Disseny per al Reciclatge, que s'inicia el 20 d'octubre i acaba el 27 de novembre.
STRAIGHTSOL (Estratègies i mesures per a solucions intel·ligents de transport urbà de mercaderies) tracta de la visió integrada de les etapes de lliuraments, tant urbans com interurbans, que millora la seva eficiència, amb mètodes d'avaluació harmonitzats, per garantir resultats comparables.
Així doncs, cal trobar una nova generació de mètodes de recerca que permetin garantir l'eficiència de la distribució de l'última milla i de la logística urbana, a la vegada que redueixin la seva petjada mediambiental.
Per assolir aquests objectius, s'han de seleccionar temes rellevants de recerca en la distribució urbana de mercaderies i la metodologia a emprar i donar suport als actors en processos de millora, per exemple als proveïdors de serveis logístics, als transportistes, als encarregats dels serveis municipals, als centres de recerca, etc.
Amb motiu de la clausura de l'exposició "Escultures Transitables", l'Observatori del Paisatge de Catalunya va organitzar i moderar la taula rodona "Art, paisatge i intervenció" al centre d'art El Puntal – Lluís Vilà Showroom de Banyoles el passat 16 de desembre.
El passat divendres 25 de novembre, el Consell de Govern de la Universitat Politècnica de Catalunya va investir doctor honoris causa l'arquitecte i urbanista Juli Esteban Noguera per la seva constant reflexió teòrica i metodològica sobre el planejament urbà i territorial i per la seva extensa tasca divulgativa sobre els conceptes i els instruments d'intervenció urbanística.
El secretari d'Habitatge i Millora Urbana de la Generalitat, Carles Sala, i el rector de la Universitat Rovira i Virgili (URV) de Tarragona, Francesc Xavier Grau, han signat un conveni per facilitar l'accés a l'habitatge.
L'Agència de l'Habitatge de Catalunya col·laborarà amb el Grup de Recerca d'Accés a l'Habitatge de la Universitat Rovira i Virgili de Tarragona (URV) per legislar noves fórmules d'accés a l'habitatge.
El projecte treballa per a la millora de l'eficiència energètica dels edificis existents als països de la regió mediterrània.
L'Agència de l'Habitatge de Catalunya participa i coordina el Projecte de cooperació transfronterera RELS (Rénovation Energétique des LogementS), que es va signar el 21 d'octubre de 2011 i que té una durada de 40 mesos.
A la pàgina principal de "Geoscience and Remote Sensing Letters" (edició de setembre del 2011) s'ha publicat el mapa d'expansió tèrmica mitjana estimada, i s'ha fet a partir d'un grup d'imatges de radar d'apertura sintètica (SAR) de resolució molt alta en banda X.
Els valors de l'expansió tèrmica es refereixen a la línia de visió SAR.
L'esquema superposat sobre el mapa mostra l'estructura estàtica del viaducte deduït del mapa tèrmic: el pilar gris és una junta fixa, que no permet dilatació, i els altres, juntes de dilatació.
El projecte REHABITAT té com a objectiu global la millora de la cohesió social i la qualitat ambiental de l'habitatge en les ciutats i regions participants.
Els propers 23 i 24 de maig es durà a terme la reunió final a Saragossa, on s'exposaran les conclusions del projecte.
Del 29 de novembre al 2 de desembre, la Fira de Barcelona va acollir la primera edició del Smart City Expo & World Congress, amb la finalitat de donar a conèixer als assistents tot tipus de tecnologies aplicades per a construir un entorn urbà més sostenible i eficient.
Al saló es varen tractar les següents temàtiques: l'energia i la sostenibilitat a les ciutats, la governabilitat i el finançament, la mobilitat i el transport, el mediambient i el reciclatge, així com les TIC, la recerca, living & people, i la planificació urbana.
El Departament de Territori i Sostenibilitat va participar activament tant en l'exposició com el Congrés, del que destaquem per una banda l'estand a l'exposició, i per l'altra l'intervenció en diferents esdeveniments del congrés.
Conferència Internacional de l'IENE 2012 (21/10/2012 - 24/10/2012)
Convocatòria del Premi Europeu de l'Espai Públic Urbà (19/02/2012)